Aivars Lembergs

Aivars Lembergs (sündinud 26. septembril 1953 Jēkabpilsis) on Läti suurärimees ja poliitik, Ventspilsi linnapea 1988–2012. Tema äritegevus on seotud esmajoones naftatransiidiga.

2009. aastal hindasid finantsinfoagentuur Laika Stara ja uuringufirma Baltic Screen Lembergsi Läti rikkaimaks inimeseks."Läti rikkaim inimene on Aivars Lembergs" ERR, 29. oktoober 2009

Lembergs juhtis erakonda Lätile ja Ventspilsile, mis liitus 2006. aasta parlamendivalimiste eel Läti Roheliste ja Talurahva Liiduga. Viimane esitas oma põhirahastaja Lembergsi peaministrikandidaadiks, hoolimata Lembergsi vastu 2006. aasta lõpul algatatud kriminaaluurimisest.

14. märtsil 2007 Lembergs vahistati. Teda süüdistati ulatuslikus altkäemaksu võtmises aastatel 1993–1995 Šveitsis registreeritud ettevõttelt Multinord AG, samuti rahapesus seoses ettevõttega AO Kalija Parks, kus Lembergs oli väidetavalt variaktsionär, ning väljapressimises. Lembergsi vastu esitati süüdistusi enam kui 10 miljoni lati ehk 14,5 miljoni euro ulatuses. Peale Lembergsi vahistati veel mitu talle lähedast isikut."Kes? Mis? Kus?" 2008, lk 305–306 Lembergs vabanes koduarestist järgmise aasta veebruari lõpus."Kurikuulus Aivars Lembergs saab süüdistuse ka väljapressimises" Äripäev, 27. august 2007"Lembergsi arreteerimine kütab üles võimuvõituse Ventspilsi transiidiäris" Äripäev, 15. märts 2007

22. oktoobril 2012 vallandas keskkonna- ja regionaalarenguminister Edmunds Sprūdžs Lembergsi linnapea ametist.
Läti minister vallandas Ventspilsi linnapea Lembergsi, Delfi, 22. oktoober 2012

Lembers oli ka üks paljudest osalistest, kes olid seotud Panama dokumentide skandaaliga, mis puhkes 2016. aastal.New Panama Leak Sheds Light On the Wealth of a Latvian Oligarch’s Daughter re:baltica, 13. juuli 2018 USA lisas tema ja temaga seotud neli ettevõtet 2019. aasta detsembris nn Magnitski-sanktsioonide nimekirja."USA kehtestas sanktsioonid Läti oligarhile Lembergsile" ERR, 9. detsember 2019

2023. aastal mõistis kohus Lembergsi süüdi altkäemaksu andmises, rahapesus ja dokumentide võltsimises ning mõistis talle karistuseks neli aastat vangistust ja vara konfiskeerimise. Karistusse kandmisel võetakse arvesse ka tema kinnipidamises, sh koduarestis, veedetud aeg."Läti kohus karistas Lembergsi nelja-aastase vangistusega" ERR, 27. september 2023

 Viited 

Kategooria:Läti ettevõtjad
Kategooria:Läti poliitikud
Kategooria:Sündinud 1953